ՀԻՄՆԱՎՈՐՈՒՄ
«Հայաuտանի Հանրապետության կառավարության 2025 թվականի մայիսի 29-ի 
N 663-Ա որոշման մեջ փոփոխություն կատարելու մասին» ՀՀ կառավարության որոշման նախագծի ընդունման
1. Իրավական ակտի ընդունման անհրաժեշտությունը

Որոշման նախագծի ընդունումը պայմանավորված է ՀՀ պաշտպանության նախարարությունից (այսուհետ` նաև նախարարություն) հետ վերցված և ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին (այսուհետ` նաև կոմիտե) փոխանցված տրանսպորտային միջոցների ցանկում տեղ գտած անհամապատասխանությունը շտկելու անհրաժեշտությամբ:
2. Ընթացիկ իրավիճակը և խնդիրները

ՀՀ կառավարության 29.05.2025թ. N 663-Ա որոշմամբ 87 միավոր տրանսպորտային միջոցներ հետ են վերցվել նախարարությունից և ամրացվել են կոմիտեին, սակայն հանձնման-ընդունման ընթացքում պարզվել է, որ 45-րդ կետով հանձնվող տրանսպորտային միջոցի նույնականացման համարը սխալ է նշվել, իսկ հստակեցված նույնականացման համարով նույն մակնիշի ավտոմեքենաների պետական գրանցման հետ կապված առկա են խնդիրներ, որոնք ճշգրտման ընթացքում են: Այդ կապակցությամբ առաջարկվում է ուժը կորցրած ճանաչել որոշման հավելվածի 45-րդ կետը: 
3. Կարգավորման նպատակը և բնույթը
Որոշման նախագծի համաձայն ուժը կորցրած է ճանաչվում 45-րդ կետով տրանսպորտային միջոցի փոխանցումը կոմիտեին:

4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները 
Որոշման նախագծի ընդունումը 2026 թվականի պետական բյուջեում լրացուցիչ ֆինանսական միջոցների անհրաժեշտության և պետական բյուջեի եկամուտներում ու ծախսերում փոփոխությունների չի հանգեցնում:

        5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ   

Որոշման նախագիծը կապված է ՀՀ կառավարության 2022թ. հուլիսի 14-ի N 1063-Լ որոշմամբ հաստատված պետական գույքի կառավարման ոլորտի բարեփոխումների ռազմավարության 4-րդ կետի 1-ին ենթակետով սահմանված բարեփոխումների ռազմավարության նպատակի ապահովման հետ, ի դեմս՝ պետական գույքի կառավարման ոլորտում անհարկի վարչարարության վերացման, կառավարման առանձին ոլորտներում իրականացվող կանոնակարգման պարզեցման, որոշումների ընդունման ժամկետների կրճատման, կառավարման օպերատիվության և արդյունավետության մակարդակի բարձրացման:
